העלמה
דום טוותה העלמה בפלך; חוט שני כרימון שחוט,; ואמר בלבבו המלך:; "היא טווה לי בגדי מלכות".; דום טוותה העלמה בפלך; חוט שחור המשחיר אור יום,; ואמר השודד בכלא:; "היא טווה לי בגדי גרדום".; דום טוותה העלמה בפלך; חוט זהב כחרבות ברק,; ואמר הלוליין בדרך,; "היא טווה לי בגדי משחק".; דום טוותה העלמה בפלך; חוט אפור, הוא אבי כל כסות; ואמרו פושט יד וכלב:; היא טווה לנו בגד בכות".; אז ארגה את חוטי הפלך; העלמה, ותתנם בסך,; ותרד אל מי הפלג; ותרחץ את בשרה הצח.; ותלבש את מטווה הפלך; לשמלה לה, ותיף לעד,; ומאז היא שודד ומלך; ולוליין ופושטת יד.; 